Diari Oficial de la Generalitat Valenciana


Sumari del DOGV 330, del 17-01-1986 (1986/805614)

ORDRE de 2 de gener de 1986, per la qual es convoquen ajudes per a programes en el camp de la música, el teatre i la cinematografia, promogudes pels ajuntaments dels municipis de la Comunitat Valenciana que s'hagen de desenvolupar durant l'any 1986.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   330

Data del DOGV
:   17-01-1986

Secció del DOGV
:   ALTRES DISPOSICIONS

Número del document
:   1986/805614


Data del document
:   02-01-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 2 de gener de 1986, per la qual es convoquen ajudes per a programes en el camp de la música, el teatre i la cinematografia, promogudes pels ajuntaments dels municipis de la Comunitat Valenciana que s'hagen de desenvolupar durant l'any 1986.  
A fi de potenciar i donar suport a la realització de programes culturals que continguen i desenvolupen activitats musicals, teatrals o cinematogràfiques i que siguen promoguts pels Ajuntaments de la Comunitat Valenciana, d'acord amb els criteris 2 i 31 de la Llei Orgànica 5/1982 d?1 de juliol, per la qual s'aprovà l'Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,   
ORDENE:  
Article únic  
Es convoca la concessió d'ajudes als programes culturals que continguen i desenvolupen activitats musicals, teatrals o cinematogràfiques, que siguen promogudes pels Ajuntaments dels municipis de la Comunitat Valenciana que s'hauran de desenvolupar durant l'any 1986 i s'aproven les bases de la convocatòria que s'inclouen com a annex a aquesta Ordre.   
DISPOSICIO DEROGATORIA  
Es deroga l'Ordre de 25 d'abril de 1984 en la mesura que s'opose al que estableix aquesta, així com qualsevol altra disposició d'igual o inferior rang.   
València, 2 de gener de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
BASES PER A LA CONCESSIO D'AJUDES PER A PROGRAMES CULTURALS EN EL CAMP DE LA MUSICA, EL TEATRE I LA CINEMATOGRAFIA, PROMOGUTS PELS AJUNTAMENTS DELS MUNICIPIS DE LA COMUNITAT VALENCIANA DURANT L'OMV 1499.   
1. Modalitats d'ajuda.   
Es concediran fins quaranta ajudes de 250.000 ptes. cadascuna als Ajuntaments que presenten programes culturals a realitzar durant l'any 1986, i que continguen i desenvolupen activitats musicals, teatrals o cinematogràfiques.   
No serà concedida més d'una ajuda d'aquesta modalitat a cada Ajuntament.   
2. Requisits per a la concessió d'ajudes.   
Podran optar a aquestes ajudes els Ajuntaments de tots els municipis radicats en la Comunitat Valenciana que desenvolupen un programa d'activitats culturals que contindrà en un curí període de temps, un mínim. d'activitats musicals, teatrals i/o cinematogràfiques, el cost econòmic de les quals degudament documentat supere les 500.000 ptes.   
3. Supòsits exclosos.   
S'exclouran d'aquestes ajudes els programes que es confeccionaran exclusivament amb cicles, campanyes o espectacles directament produïts o promoguts per la Generalitat Valenciana.   
4. Sol·licituds.   
a) EL termini de presentació de sol·licituds començarà a partir de l'endemà de la publicació en el DOGV, i s'estendrà fins el 1er. d'abril següent.   
b) Les sol·licituds s'hauran de formalitzar segons el model que es proporcionarà en els Serveis Territorials de Cultura, i s'hauran d'acompanyar d'un programa d'activitats degudament documentat, pressupost previst per a aquestes, així com una memòria, si s'escau, de les activitats realitzades per l'Ajuntament peticionari en el mateix camp -música, teatre i cinematografia- durant l'any anterior. També hauran de constar les subvencions que s'hagen sol·licitat amb la mateixa finalitat a altres institucions i organismes.   
c) Tota la documentació requerida serà presentada en els Serveis Territorials de Cultura junt a la sol·licitud, o bé s'enviarà per qualsevol dels procediments establerts en el article 66 de la Llei de Procediment Administratiu.   
d) Si la sol·licitud no inclou totes les dades exigides o hi falta documentació acreditativa, s'instarà a l'Ajuntament interessat perquè, en el termini de deu dies, repara aquests defectes, tot advertint-lo que, en cas contrari, la sol·licitud serà arxivada.   
e) Els Serveis Territorials de Cultura enviaran les sol·licituds d'ajuda amb el corresponent informe, a la Direcció General de Cultura, la qual, després d'instruir l'expedient, elevarà les propostes degudament informades al Conseller de Cultura, Educació i Ciència.   
5. Resolució de les sol·licituds d'ajuda.   
Sobre les propostes elevades per la Direcció General de Cultura, el Conseller de Cultura, Educació i Ciència resoldrà la concessió o denegació de les ajudes sol·licitades.   
L'import de les ajudes es farà efectiu prèvia justificació documental de l?ejecció del programa subvencionat.   
6. Obligacions dels beneficiaris.  
Els Ajuntaments beneficiaris del present pla d'ajudes estaran obligats a:   
a) Remetre als Serveis Territorials de Cultura, abans del 1er. de desembre de 1986, els documents següents:   
1. Certificat de la realització de les distintes activitats incloses en el programa.   
2. Fotocopies compulsades dels contractes dels distints espectacles programats.   
3. Fotocopies compulsades dels rebuts de pagament dels artistes o espectacles programats, i altres despeses que s?haguessen produït al llarg de l'activitat, o amb anterioritat o conseqüència d'aquesta (publicitat, material tècnic, etc.).   
4. Informe valoratiu sobre el conjunt del programa (qualitat dels espectacles, assistència i resposta del públic, incidències destacades, etc.).   
5. Si s?haguessen produït modificacions substancials en el programa subvencionat en el moment de l?ejecció pràctica, informe sobre les causes que hagen provocat els canvis, i nova valoració econòmica d'aquesta.   
b) Facilitar qualsevol informació complementaria que els serveis corresponents de la Conselleria de Cultura, Educació i Ciència sol·liciten sobre el desenvolupament del programa subvencionat.   
c) Fer constar, en tota la publicitat i material gràfic que es genere amb motiu de l'ejecució del programa, el patrocini de la Conselleria de Cultura, Educació i Ciència de la Generalitat Valenciana.